Document ID: /roh_data/filtered/fineweb-2-filterrobots_roh.jsonl.gz/9520

L'Agid Svizzer per la Muntogna ASM porscha maun en las pli differentas situaziuns: Tranter ils sustegnids èn tant il Bus alpin sin Alp Flex e divers projects singuls sco er in stgaudament per in bain puril en il Partenz, in nov transporter suenter in accident u sustegn ad ina pasternaria en Lumnezia.
Cumpareglià cun l'onn 2015 ha l'Agid Svizzer per la Muntogna ASM sustegnì il 2016 14 projects dapli cun passa 1 milliun francs dapli contribuziuns. Pli grond sustegn ch’il Grischun survegn mo anc il chantun Berna: Là haja dat per 146 projects 5,96 milliuns francs.
RR novitads 11:00
L'Agid Svizzer per la muntogna
- è ina fundaziun che vegn finanziada 100% cun donaziuns (2016: 57'000 donaziuns)
- vul meglierar la basa d’existenza e las cundiziuns da vita per la populaziun da muntogna svizra
- sustegna perquai il svilup da spazis per viver e lavurar, la cultura regiunala e la cultivaziun da la cuntrada
- vul dar cuntrapaisa a l’emigraziun or da las regiuns muntagnardas